
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 602 


15 Μαΐου 2003 


ΑΠΟΦΑΣΕΙ Σ 

Αριθ. 127796 

Εφαρμογή του προγράμματος «Διαχείρισης των Λιμνών 
και Λιμνοθαλάσσων Θράκης: Περιοχές του Δικτύου 
Φύση 2000 (ΝΑΤΙΙΒΑ) Δέλτα Νέστου & Λιμνοθάλασσα 
Κεραμωτής (Α1150010) και οι Λίμνες και Λιμνοθάλασ¬ 
σες της Θράκης (Α1130009)» του Γεωργοπεριβαλλο- 
ντικού Μέτρου του Εγγράφου Προγραμματισμού 
Αγροτικής Ανάπτυξης (ΕΠΑΑ) 2000-2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΓΕΩΡΓΙΑΣ 

Έχοντας υπόψη τις διατάξεις: 

1. Το Ν.Δ. 131/1974 «περί παροχής οικονομικών ενισχύ¬ 
σεων εις τη γεωργικήν κτηνοτροφικήν, δασικήν και αλιευ¬ 
τικήν παραγωγήν» (Α' 320), που τροποποιήθηκε με τις δια¬ 
τάξεις του Ν.1409/1983 «Τροποποίηση και συμπλήρωση 
των διατάξεων του Ν.Δ. 131/1974 «περί παροχής οικονο¬ 
μικών ενισχύσεων εις τη γεωργικήν, κτηνοτροφικήν, δασι¬ 
κήν και αλιευτικήν παραγωγήν και άλλες διατάξεις» (Α' 
199) και τις διατάξεις του άρθρου 11 του Ν. 2512/1997 
«ρύθμιση συνταξιοδοτικών θεμάτων στρατιωτικών και άλ¬ 
λες διατάξεις» (Α' 138). 

2. Τηνπαράγραφο ΙΟτου άρθρου 39του Ν. 2065/1992 
«Αναμόρφωση της άμεσης φορολογίας και άλλες διατά¬ 
ξεις» (Α'113). 

3. Το Ν. 1558/85 αρθρ. 29Α «Κυβέρνηση και Κυβερνητι¬ 
κά Όργανα», όπως συμπληρώθηκε με το αρθρ. 27, του Ν. 
2081/92 (ΦΕΚ 154/Α792) και τροποποιήθηκε με το άρθρο 
1 παρ. 2ατου Ν. 2469/1977 (Α'38). 

4. Το Ν. 2362/95 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις» (ΦΕΚ 
247/Α727.11.95). 

5. Του Ν. 2892/2001 (ΦΕΚ251/Α') «Ελαφρύνσεις στη φο¬ 
ρολογία κεφαλαίου και άλλες διατάξεις» και ειδικά το άρ¬ 
θρο 15. 

6. Την 371352/16.5.2001 (ΦΕΚ 656/Β ) απόφαση του 
Υπουργού Γεωργίας «Σύσταση οργάνωση Ειδικής Υπη¬ 
ρεσίας στο Υπουργείο Γεωργίας, με τον τίτλο Αρχή Δια¬ 
χείρισης του ΕΠΑΑ» όπως έχει τροποποιηθεί και ισχύει. 

7. Τον Καν. (ΕΚ) 1257/99 του Συμβουλίου (1.160) «γιατη 
στήριξη της αγροτικής ανάπτυξης από το Ευρωπαϊκό Γε- 
ωργικό Ταμείο Προσανατολισμού και Εγγυήσεων (ΕΓ- 


ΤΠΕ) και για την τροποποίηση και κατάργηση ορισμένων 
κανονισμών». 

8. Τον Καν. (ΕΚ) 445/2002 (Ι_74) «γιατη θέσπιση λεπτομερών 
κανόνων εφαρμογής του κανονισμού (ΕΚ) αριθ. 1257/1999». 

9. Τον Καν. (ΕΚ) 1258/99 (I 160) «Περί χρηματοδοτή- 
σεως της κοινής γεωργικής πολιτικής». 

10. Τον Καν. (ΕΟΚ) 3508/92 (1355) «γιατη θέσπιση Ολο¬ 
κληρωμένου Συστήματος Διαχείρισης και Ελέγχου σχετι¬ 
κά με ορισμένα καθεστώτα κοινοτικών ενισχύσεων», όπως 
τροποποιήθηκε από τον Καν (ΕΚ) 1036/99 (I. 216 και 127). 

11. Τον Καν. (ΕΚ) 2419/2001 (I. 327) «για τις λεπτομέ¬ 
ρειες εφαρμογής του Ολοκληρωμένου Συστήματος Δια¬ 
χείρισης και Ελέγχου σχετικά με ορισμένα καθεστώτα 
κοινοτικών ενισχύσεων». 

12. Των κοινοτικών κατευθυντήριων γραμμών για τις κρα¬ 
τικές ενισχύσεις στον τομέα της Γεωργίας (2000/Θ 28/02). 

13. Τον Καν. (ΕΚ) 1685/2000 της Επιτροπής (1130) για 
την θέσπιση λεπτομερειών κανόνων εφαρμογής του Καν. 
(ΕΚ) 1260/99 (Ι_161) του Συμβουλίου όσον αφορά την επι- 
λεξιμότητατων δαπανών και ενεργειών που συγχρηματο- 
δοτούνται από τα διαρθρωτικά ταμεία. 

14. Το Π.Δ. 344/29.12.2000 (ΦΕΚ297/Α') «περίάσκησης 
του επαγγέλματος Γεωτεχνικού». 

15. Το Π.Δ. 81/20.3.2002 (ΦΕΚ 57, τ.Α'/21.3.2002) «Συγ¬ 
χώνευση των Υπουργείων Εθνικής Οικονομίας & Οικονο¬ 
μικών στο Υπουργείο Οικονομίας & Οικονομικών». 

16. Την Απόφαση του Υπουργού Γεωργίας 100949/ 
2478/9.10.2000 «Κώδικες Ορθής Γεωργικής Πρακτικής» 
όπως αυτή τροποποιήθηκε και ισχύει. 

17. Την Ε (2000) 2733/27.9.2000 απόφαση της Ευρ. Επι¬ 
τροπής, περί εγκρίσεως του Εγγράφου Προγραμματι¬ 
σμού Αγροτικής Ανάπτυξης για την Ελλάδα το οποίο κα¬ 
λύπτει την περίοδο προγραμματισμού 2000 - 2006 όπως 
έχει τροποποιηθεί και ισχύει. 

18. Την 428/339372/661/2.2.2001 απόφαση Υπουργών 
Γ εωργίας και Οικονομικών για την «εφαρμογή του Αγρο- 
περιβαλλοντικού Μέτρου του Εγγράφου Προγραμματι¬ 
σμού Αγροτικής Ανάπτυξης (ΕΠΑΑ) 2000-2006». 

19. Το γεγονός ότι από την εφαρμογή των διατάξεων 
της παρούσης απόφασης την περίοδο 2002-2006, προκα- 
λείται ανάληψη νομικών δεσμεύσεων έναντι των δικαιού¬ 
χων για την καταβολή ενισχύσεων δαπάνης ύψους 12 εκα¬ 
τομμύρια ευρώ, που βαρύνει το τακτικό προϋπολογισμό 
του Υπουργείου Γ εωργίας ΚΑ 5323. 

20. Το γεγονός ότι για την έγκαιρη και αποτελεσματική 
εφαρμογή της παρούσας απαιτείται πρόσθετη δαπάνη 

προϋπολογιζόμενη σε 150.000 ευρώ που θα βαρύνει τον 
Τακτικό Προϋπολογισμό του Υπ. Γεωργίας ΚΑ 5323. 

21. Την 1103383/1330/ΑΌ006/31.10.2001 (ΦΕΚ1485/Β7 
2001) Κοινή απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων του Πρωθυπουρ¬ 
γού στους Υφυπουργούς Οικονομικών». 

22. Την 399580/30.10.2001 απόφαση «Ανάθεσης Αρμο¬ 
διοτήτων του Πρωθυπουργού και του Υπουργού Γεωρ¬ 
γίας στους Υφυπουργούς Γεωργίας Ευάγγελο Αργύρη 
και Φώτη Χατζημιχάλη». 

23. Το Νόμο 998/1979 «Περί προστασίας των δασών και 
των δασικών εν γένει εκτάσεων» (ΦΕΚ 289/Α729.12.1979). 

24. Το Νόμο 2637/98 «Σύσταση Οργανισμού Πληρωμών 
και Ελέγχου Προσανατολισμού Κοινοτικών Εγγυήσεων» 
(ΦΕΚ 200 Α') όπως έχει τροποποιηθεί και ισχύει. 

25. Την 523/126710/13.3.2003 ΚΥΑ (ΦΕΚ 336Β7 
20.3.2003) περί «Διαδικασίας και τρόπου πληρωμής των 
αγροπεριβαλλοντικών μέτρων του Εγγράφου Προγραμ¬ 
ματισμού Αγροτικής Ανάπτυξης (ΕΠΑΑ) 2000-2006 - Καν 
(ΕΚ) 1257/99», αποφασίζουμε: 

Για την αποτελεσματική εφαρμογή του Μέτρου 3.9 του 
ΕΠΑΑ 2000-2006: Πρόγραμμα «Διαχείρισης των Λιμνών και 
ΛιμνοθαλασσώνΘράκης: Περιοχές του Δικτύου ΦΥΣΗ 2000 
Δέλτα Νέστου & Λιμνοθάλασσα Κεραμωτής (Α1150010) και 
οι Λίμνες και Λιμνοθάλασσες της Θράκης (Α1130009)» 

ΚΕΦΑΛΑΙΟ Α' 

Εισαγωγικά 
Άρθρο 1 

Εννοιολογικοί προσδιορισμοί 

Γ ια την εφαρμογή του παρόντος προγράμματος οι ακό¬ 
λουθοι ορισμοί έχουν τις αντίστοιχες έννοιες: 

1. Γεωργική εκμετάλλευση 

Νοείται η μονάδα παραγωγής για εμπορικούς σκοπούς 
προϊόντων γεωργίας (φυτική - ζωική παραγωγή) υπό ενι¬ 
αία διοίκηση και διαχείριση. 

2. Νόμιμη κατοχή 

Κάτοχοι γεωργικής εκμετάλλευσης νοούνται: 

α. Ο ιδιοκτήτης 

Η ιδιοκτησία υφίσταται σε όλες τις περιπτώσεις που 
αναγνωρίζονται από το Εθνικό Δίκαιο. Η ιδιοκτησία στην 
περίπτωση οικογενειακών εκμεταλλεύσεων δύναται να 
θεωρηθεί ότι συντρέχει στο πρόσωπο και των δύο συζύ¬ 
γων ανεξάρτητα πραγματικού γεγονότος. 

β. Ο μισθωτής 

Η μίσθωση θα πρέπει να είναι στο όνομα του αιτούντος 
(φυσικό πρόσωπο) και να έχει συναφθεί με έγγραφο βε- 
βαίας χρονολογίας όταν η διάρκεια της είναι μέχρι έξι (6) 
έτη και με συμβολαιογραφικό έγγραφο το οποίο να έχει με¬ 
ταγράφει όταν η διάρκεια της είναι μεγαλύτερη των 6 ετών. 

3. Αγροτεμάχιο 

Με τον όρο αγροτεμάχιο νοείται ένα συνεχές τμήμα 
εδάφους επί του οποίου πραγματοποιείται μία μόνο καλ¬ 
λιέργεια από ένα μόνο κάτοχο εκμετάλλευσης. 

4. Γεωργός 

Με τον όρο γεωργός νοείται: 

α. Ο ασφαλισμένος στον ΟΓΑ 

β. Το φυσικό πρόσωπο εφόσον είναι νόμιμος κάτοχος γε¬ 
ωργικής εκμετάλλευσης από τις δραστηριότητες της οποίας 
αντλεί τουλάχιστο το 25% του συνολικού του εισοδήματος. 

Η σύγκριση των εισοδημάτων (γεωργικών - εξωγεωργι- 
κών) γίνεται από τον μέσο όρο των διαθέσιμων στοιχείων 
των φορολογικών δηλώσεων των τριών τελευταίων ετών. 


5. Ανωτέρα βία 

Σύμφωνα με την πάγια νομολογία ανωτέρα βία υπάρχει 
όταν η ανθρώπινη σκέψη και πρόνοια δεν μπορεί να προ- 
βλέψει και να προλάβει το επιζήμιο γεγονός. 

Περιπτώσεις ανώτερης βίας δύνανται να χαρακτηρι¬ 
στούν τα ακόλουθα πραγματικά περιστατικά: 

• Ο θάνατος του δικαιούχου 

• Η μακροχρόνια ανικανότητα του δικαιούχου να ασκή¬ 
σει γεωργική δραστηριότητα 

• Η απαλλοτρίωση σημαντικού τμήματος της εκμετάλ¬ 
λευσης εφόσον δεν ήταν προβλέψιμη η ημερομηνία ανά¬ 
ληψης της δέσμευσης 

• Η σοβαρή φυσική καταστροφή σημαντικού μέρους 
της έκτασης της εκμετάλλευσης. 

Οι δικαιούχοι απαλλάσσονται των υποχρεώσεων που 
έχουν αναλάβει εφόσον συντρέχουν λόγοι ανώτερης βίας 
και υπό τον όρο ότι οι σχετικές κατά περίπτωση αποδεί¬ 
ξεις στοιχειοθέτησης της υποβάλλονται στον φορέα 
εφαρμογής εγγράφως εντός δέκα (10) ημερολογιακών 
ημερών από την ημερομηνία που ο δικαιούχος είναι σε θέ¬ 
ση να το πράξει, όπως προβλέπεται στο άρθρο 33 του 
Καν. 445/2002 όπως αυτός ισχύει κάθε φορά. 

6. Κώδικες Ορθής Γεωργικής Πρακτικής (ΚΟΓΠ) 

Οι Κώδικες Ορθής Γεωργικής Πρακτικής (ΚΟΓΠ) αποτε¬ 
λούν τις ελάχιστες γεωργικές πρακτικές που θα πρέπει να 
εφαρμόζουν οι παραγωγοί με στόχο την προστασία του 
περιβάλλοντος και την διαφύλαξη του φυσικού χώρου. 

Οι ΚΟΓΠ διακρίνονται σε δύο κατηγορίες, τις ακόλου¬ 
θες: 

• Τους συνήθεις ΚΟΓΠ οι οποίοι ισχύουν και εφαρμό¬ 
ζονται σε ολόκληρη την χώρα και 

• Τους Ειδικούς ΚΟΓΠ οι οποίοι εφόσον προβλέπονται 
από Ειδικό Σχέδιο Διαχείρισης, ισχύουν και εφαρμόζονται 
συμπληρωματικά με τους συνήθεις σε περιοχές με ειδικά 
περιβαλλοντικά προβλήματα όπως είναι οι Οικολογικά 
Ευαίσθητες περιοχές της Οδηγίας 92/43/ΕΟΚ. 

Η εφαρμογή των ΚΟΓΠ αποτελεί υποχρέωση των πα¬ 
ραγωγών και δεν χορηγούνται ενισχύσεις για την τήρησή 
τους. Ενισχύσεις για περιβαλλοντικές δεσμεύσεις δύνα- 
νται να χορηγηθούν μόνο στα πλαίσια ανάληψης των δε¬ 
σμεύσεων του άρθρου 5. 

7. Σχέδιο Περιβαλλοντικής Διαχείρισης (ΣΠΔ) 

Το Σχέδιο Περιβαλλοντικής Διαχείρισης (ΣΠΔ) αποτελεί 
ένα δετές σχέδιο το οποίο περιγράφειτην υφιστάμενη κα¬ 
τάσταση της εκμετάλλευσης, τους ενδιάμεσους και τελι¬ 
κούς στόχους της περιβαλλοντικής διαχείρισης και την 
στρατηγική για την επίτευξή τους. 

Το Σ.Π.Δ. για να γίνει αποδεκτό πρέπει να είναι σύμφω¬ 
νο με τον τύπο υποδείγματος και να υπογράφεται από Γε- 
ωπόνο - Σύμβουλο, μέλος του ΓΕΩΤΕΕ. 

8. Γεωπόνος σύμβουλος 

Γ ια την εφαρμογή του προγράμματος κρίνεται ανα¬ 
γκαία η ύπαρξη γεωπόνου συμβούλου μέλους του ΓΕΩ¬ 
ΤΕΕ που θα αναλαμβάνει την σύνταξη και υπογραφή του 
Σχεδίου Περιβαλλοντικής Διαχείρισης (ΣΠΔ) της εκμε¬ 
τάλλευσης, καιτηντεχνική υποστήριξη για την ορθολογι¬ 
κή υλοποίησή του. 

9. Περίοδος δέσμευσης 

Περίοδος δέσμευσης νοείται, το συνεχές χρονικό διά¬ 
στημα των πέντε (5) ετών, κατά το οποίο ο δικαιούχος τη¬ 
ρεί τις συμβατικές υποχρεώσεις που απορρέουν από το 
πρόγραμμα. 

Το χρονικό αυτό διάστημα αρχίζει ναπροσμετράται από 
την ημερομηνία υπογραφής της σύμβασης. 

10. Μονάδα Ανθρώπινης Εργασίας (ΜΑΕ) 

Μονάδα Ανθρώπινης Εργασίας νοείται η εργασία 1750 
ωρών ετησίως που δύναται να εργασθεί ένα άτομο υπό 
καθεστώς πλήρους απασχόλησης. 

ΚΕΦΑΛΑΙΟ Β' 

Κριτήρια Επιλεξιμότητας 

Άρθρο 2 
Σκοπός - Στόχοι 

Οι λίμνες και λιμνοθάλασσες της Θράκης (περιοχές δι¬ 
κτύου ΦΥΣΗ 2000, Α1150010 και Α1130009) από τις πολ¬ 
λαπλές πιέσεις που δέχονται από εξωγενείς παράγοντες 
μεταξύ των οποίων είναι και η γεωργική δραστηριότητα 
έχουν υποστεί μείωση των υγροτοπικών τους υδάτων και 
ποιοτική υποβάθμιση των οικοσυστημάτων τους. Η αντι¬ 
μετώπιση των προβλημάτων δεν μπορεί να γίνει μόνο με 
την εφαρμογή απλών Κωδίκων Ορθής Γεωργικής Πρακτι¬ 
κής (ΚΟΓΠ), τουλάχιστον μέχρι την ανάσχεση και ανα¬ 
τροπή των φαινομένων υποβάθμισης και την επαναφορά 
του οικοσυστήματος σε φάση σταθερής ισορροπίας. Το 
μέτρο έχει σκοπό να συμβάλει προς την κατεύθυνση αυ¬ 
τή με ενέργειες που αποσκοπούν: 

• Στη μείωση της κατανάλωσης αρδευτικού νερού. 

• Στη μείωση των γεωργικών εισροών, λιπασμάτων και 
φυτοφαρμάκων. 

• Στην αύξηση της γονιμότητας των εδαφών. 

• Στη βελτίωσητων οικολογικών λειτουργιώντου αγρο¬ 
τικού χώρου. 

Άρθρο 3 

Πεδίο εφαρμογής 

Γεωγραφική κάλυψη (περιοχές παρέμβασης) 

Το μέτρο εφαρμόζεται σε δύο περιοχές του Δικτύου 
ΦΥΣΗ 2000 με Κωδικούς Α1150010 και Α 1130009. 

Η συνολική επιλέξιμη έκταση της γεωργικής γης της πα¬ 
ραπάνω περιοχής ανέρχεται σε 20.000 Ηα. 

Αναλυτικότερα τα γεωγραφικά όρια της περιοχής πα¬ 
ρέμβασης η οποία περιλαμβάνει γεωργικές εκτάσεις εντός 
των δύο περιοχών Δικτύου ΦΥΣΗ 2000 καθώς και εκτός αυ¬ 
τών ορίζεται με απόφαση του Υπουργού Γεωργίας. 

Τομεακή Κάλυψη - Επιλέξιμες Εκτάσεις 

Το μέτρο καλύπτει τις γεωργικές αρδευόμενες εκτά¬ 
σεις με αρδευόμενες καλλιέργειες αραβοσίτου, βαμβακι¬ 
ού, μηδικής και τριφυλλιών, οι οποίες καταλαμβάνουν πο¬ 
σοστό μεγαλύτερο του 75% της συνολικής Χρησιμοποι¬ 
ούμενης Γεωργικής Έκτασης (Χ.Γ.Ε.) της ζώνης. 

Επιλέξιμες εκτάσεις σε επίπεδο τελικού δικαιούχου (πα¬ 
ραγωγού) ορίζονται οι αρδευόμενες εκτάσεις των περιο¬ 
χών παρέμβασης που καλλιεργήθηκαν τουλάχιστον μια 
φορά την τελευταία διετία με μια από τις επιλέξιμες καλ¬ 
λιέργειες της προηγούμενης παραγράφου πριντην έναρ¬ 
ξη του προγράμματος. 

Δεν εντάσσονται στο πρόγραμμα αποκαλυφθείσες 
εκτάσεις των λιμνών των οποίωνη στάθμη έχειταπεινωθεί 
σε σημαντικό βαθμό. Επίσης δεν θεωρούνται επιλέξιμες 
οι δασικές εκτάσεις που εμπίπτουν στο Νόμο 998/1979 
(ΦΕΚ 289 Α' της 29.12.1979) περί προστασίας των Δασών 
και των Δασικών εν γένει εκτάσεων. 

Άρθρο 4 
Δικαιούχοι 

Δικαιούχοι του προγράμματος δύνανται να κριθούν φυ¬ 
σικά πρόσωπα, εφόσον πληρούν τις ακόλουθες προϋπο¬ 
θέσεις: 


1. Είναι γεωργοί 

2. Είναι νόμιμοι κάτοχοι γεωργικής εκμετάλλευσης, η 
οποία λειτουργεί τουλάχιστο ένα έτος με οικονομικά απο¬ 
τελέσματα, με εξαίρεση τις γεωργικές εκμεταλλεύσεις νέ¬ 
ων γεωργών και διαδόχωντης Πρόωρης Συνταξιοδότησης, 
για τους οποίους δεν υπάρχει χρονικός προσδιορισμός. 

3. Κατέχουν νόμιμα και αξιοποιούν στις περιοχές πα¬ 
ρέμβασης επιλέξιμες εκτάσεις 

4. Αναλαμβάνουν τις υποχρεώσεις του άρθρου 5 και 
αποδέχονται τις διαδικασίες του Κεφαλαίου Γ. 

Πέρατωνπαραπάνω, οι δικαιούχοι αξιολογούνται βάσει 
κοινωνικών, αναπτυξιακών και οικολογικών κριτηρίων τα 
οποία ορίζονται στον πίνακα κριτηρίων ένταξης και αξιο¬ 
λόγησης που θα υιοθετηθεί με Υπουργική Απόφαση. 

Άρθρο 5 

Υποχρεώσεις δικαιούχων 

Οι ενδιαφερόμενοι δικαιούχοι υποχρεούνται να ακο¬ 
λουθούν τους ΚΟΓΠ (γενικούς και ειδικούς) στο σύνολο 
των αγροτεμαχίων τους τα οποία εντάσσονται στα γεω¬ 
γραφικά όρια του πεδίου εφαρμογής (άρθρο 3). 

Οι ενδιαφερόμενοι που πληρούν τις προϋποθέσεις του 
άρθρου 4 και επιθυμούν να ενταχθούν στο πρόγραμμα 
πρέπει επιπροσθέτως να αναλάβουν για διάστημα πέντε 
(5) ετών τις ακόλουθες υποχρεώσεις: 

Α) Μείωση κατανάλωσης αρδευτικού νερού και λιπα¬ 
σμάτων 

Οι παραγωγοί των αρδευομένων καλλιεργειών αραβο¬ 
σίτου, βαμβακιού, μηδικής και τριφυλλιών αναλαμβάνουν 
στο πλαίσιο της ένταξης τους στο πρόγραμματις εξής δε¬ 
σμεύσεις: 

• Τη δημιουργία ακαλλιέργητου περιθωρίου ίσου με το 
3%τηςΧΓΕ 

• Την αγρανάπαυση κατά 25% σε καλλιέργειες αραβο¬ 
σίτου, βαμβακιού, μηδικής, και τριφυλλιών (το 3% του 
ακαλλιέργητου περιθωρίου περιλαμβάνεται στο 25%). 

Β) Ορθολογική διαχείριση των φυτικών υπολειμμάτων 
των καλλιεργειών 

Για την επίτευξη αυτής της δέσμευσης θα πρέπει οι δι¬ 
καιούχοι: 

α. Να απέχουν απάτην καύση των φυτικών υπολειμμάτων 
των καλλιεργειών για λόγους που συνδέονται με την προ¬ 
στασία της άγριας πανίδας και της αυτοφυούς χλωρίδας, 
καθώς και τη διατήρηση της γονιμότητας των εδαφών. 

β. Να κόβουν με μηχανικά μέσα τα στελέχη των υπο¬ 
λειμμάτων και να τα αφήνουν στο έδαφος. Την επόμενη 
άνοιξη νατα ενσωματώνουν στο έδαφος ή εναλλακτικά να 
επιτρέπουν τη βόσκηση αυτών. 

Επιπροσθέτως, οι δικαιούχοι πρέπει: 

• Να εφαρμόζουν τις δεσμεύσεις του Σχεδίου Περι¬ 
βαλλοντικής Διαχείρισης (Σ.Π.Δ) της εκμετάλλευσής 
τους σύμφωνα με υπόδειγμα που θα καθορισθεί με την 
Υπουργική Απόφαση του άρθρου 26. 

• Να συνάψουν σύμβαση με γεωπόνο, μέλος του ΓΕΩ- 
ΤΕΕ ο οποίος είναι υπεύθυνος για την σύνταξη του ΣΠΔ 
και την παροχή τεχνικής στήριξης για την ορθολογική 
εφαρμογή του. 

• Νατηρούν στην εκμετάλλευσή τους Φάκελο ο οποίος 
αφορά το γεωργοπεριβαλλοντικό πρόγραμμα που εφαρ¬ 
μόζουν. Ο φάκελος αυτός πρέπει να αποτελείται από 
τους παρακάτω υποφακέλους: 

Υποφάκελος Α: περιλαμβάνει αντίγραφα όλων των εγ¬ 
γράφων, τα οποία ο δικαιούχος υποβάλλει κατά τη διάρκεια 
του προγράμματος, όπως ορίζονται στο Άρθρο 10, καθώς 

και την απόφαση ένταξης στο μέτρο, την υπογραφείσα σύμ¬ 
βαση και το σύνολο εν γένει των εγγράφων που ανταλλάσ¬ 
σει με τους Φορείς και τις Υπηρεσίες Υλοποίησης. 

Υποφάκελος Β: περιλαμβάνει οικονομικά στοιχεία. Στον 
υποφάκελο αυτό τηρούνται παραστατικά αγοράς και πώ¬ 
λησης προϊόντων (τιμολόγια, δελτία αποστολής, αποδεί¬ 
ξεις) καθώς και υπηρεσιώνπου αφορούντις εισροές καιτων 
ενδιάμεσων και τελικών προϊόντων της εκμετάλλευσης. 

• Να δέχονται, να διευκολύνουν και να συνεργάζονται 
με τα Εθνικά και Κοινοτικά ελεγκτικά όργανα. 

• Να υποβάλλουν κατ’ έτος στον φορέα υλοποίησης αί¬ 
τηση πληρωμής - δήλωση εφαρμογής με τα απαραίτητα 
στοιχεία σύμφωνα με τα υποδείγματα που θα καθορι- 
σθούν με την Υπουργική Απόφαση του άρθρου 26. 

Άρθρο 6 

Απαλλαγή από τις δεσμεύσεις 

Οι δικαιούχοι απαλλάσσονται των υποχρεώσεων που 
απορρέουν από το πρόγραμμα στις ακόλουθες περιπτώσεις: 

• Με τη λήξη της σύμβασής τους. 

• Στις περιπτώσεις ανωτέρας βίας και εκτάκτων περιστά¬ 
σεων, εφόσον γίνουν αποδεκτές από την αρμόδια αρχή. 

• Στις περιπτώσεις παραχώρησης της εκμετάλλευσης 
είτε σε νέο γεωργό στα πλαίσια εφαρμογής του μέτρου 3.1 
του Ε.Π. «Αγροτική Ανάπτυξη - Ανασυγκρότηση της Υπαί¬ 
θρου» είτε στα πλαίσια της πρόωρης συνταξιοδότησης 
εφόσον ο διάδοχος αναλάβει με νέα σύμβαση το σύνολο 
των δεσμεύσεων και μέχρι την ολοκλήρωση της δετίας. 

ΚΕΦΑΛΑΙΟ Γ' 

Διαδικασία Ένταξης 
Άρθρο 7 
Ένταξη 

Για την διαδικασία ένταξης των δικαιούχων στο πρό¬ 
γραμμα τηρείται η διαδικασία όπως ορίζεται στη συνέχεια 
στα άρθρα 8 έως 17. 

Άρθρο 8 
Δημοσιοποίηση 

Γ ια την αντικειμενική εφαρμογή του προγράμματος η 
Αρχή Διαχείρισης του ΕΠΑΑ 2000-2006 σε συνεργασία με 
τη Δ/νση Χωροταξίας και Προστασίας Περιβάλλοντος και 
τις Διευθύνσεις Αγροτικής Ανάπτυξης των Νομαρχιακών 
Αυτοδιοικήσεων (Ν.Α.) Καβάλας, Ξάνθης και Ροδόπης 
στην περιοχή ευθύνης της οποίας εφαρμόζεται το πρό¬ 
γραμμα, πρέπει να προβούν στις ακόλουθες ενέργειες: 

α. Δημοσιοποίηση του προγράμματος 

Η δημοσιοποίηση του προγράμματος συνίσταται στην 
ευρύτερη ενημέρωση του πληθυσμού και όλωντων δυνη¬ 
τικών δικαιούχων χωρίς διακρίσεις και μπορεί να επιτευ¬ 
χθεί μέσω ενημερωτικών συγκεντρώσεων και φυλλαδίων, 
δημοσιεύσεων στα Τοπικά Μέσα Μαζικής Επικοινωνίας 
και ενημέρωσης των τοπικών φορέων (ΟΤΑ, Ενώσεις Γε- 
ωργικών Συνεταιρισμών, Επιμελητήρια κλπ.) καθώς και 
προβολής μέσα από τις ηλεκτρονικές σελίδεςτου Υπουρ¬ 
γείου Γεωργίας καιτων ΝΑ. 

β. Πρόσκληση εκδήλωσης ενδιαφέροντος 

Μετά την δημοσιοποίηση του προγράμματος γίνεται 
από τη Δ/νση Χωροταξίας και Προστασίας Περιβάλλο¬ 
ντος σε συνεργασία με την Αρχή Διαχείρισης του ΕΠΑΑ 
2000-2006 και τις Ν.Α. Καβάλας, Ξάνθης και Ροδόπης δη¬ 
μόσια πρόσκληση ενδιαφέροντος για την υποβολή υπο¬ 
ψηφιοτήτων. Στην πρόσκληση ενδιαφέροντος πρέπει να 
γίνεται υπόμνηση: 


• της καταληκτικής ημερομηνίας υποβολής φακέλων 
υποψηφιότητας - 40 ημερολογιακών ημερών μετά την δημο¬ 
σιοποίηση της πρόσκλησης. Κατ’ εξαίρεση, το χρονικό διά¬ 
στημα της πρώτης πρόσκλησης του γεωργοπεριβαλλοντι- 
κού μέτρου ορίζεται στις είκοσι (20) ημερολογιακές ημέρες 

• της υπηρεσίας υποβολήςτου φακέλου υποψηφιότητας 

• των όρων καιτων προϋποθέσεων του προγράμματος 

• των κριτηρίων επιλογής 

• των υπηρεσιών και των φορέων που μπορούν οι εν¬ 
διαφερόμενοι να λάβουν πληροφορίες και έντυπο υλικό 

• των απαραίτητων δικαιολογητικών 

• ότι το μέτρο είναι συγχρηματοδοτούμενο από το Ευ¬ 
ρωπαϊκό Γεωργικό Ταμείο Προσανατολισμού και Εγγυή¬ 
σεων (ΕΓΤΠΕ) - Τμήμα Εγγυήσεων με ποσοστό 75%. 

γ.Οι ενέργειες δημοσιοποίησης - πρόσκλησης εκδήλω¬ 
σης ενδιαφέροντος καταγράφονται λεπτομερώς από την 
Δ/νση Χωροταξίας και Προστασίας Περιβάλλοντος σε 
συνεργασία με τις αρμόδιες Ν.Α. και υπόκεινται σε έλεγ¬ 
χο από την Αρχή Διαχείρισης του ΕΠΑΑ 2000-2006. 

Άρθρο 9 

Εκδήλωση ενδιαφέροντος 

Οι υποψήφιοι δικαιούχοι αφού λάβουν γνώση της πρό¬ 
σκλησης εκδήλωσης ενδιαφέροντος και επιθυμούν να 
ενταχθούν στο πρόγραμμα πρέπει να ετοιμάσουν με την 
βοήθεια του Γεωπόνου Συμβούλου φάκελο υποψηφιότη¬ 
τας, το περιεχόμενο του οποίου ορίζεται στο άρθρο 10 και 
να τον καταθέσουν εμπρόθεσμα στις Διευθύνσεις Αγρο¬ 
τικής Ανάπτυξης των αρμόδιων Ν.Α. 

Άρθρο 10 

Φάκελος υποψηφιότητας 

1. Ο φάκελος υποψηφιότητας πρέπει να περιέχει: 

α. Αίτηση ένταξης σύμφωνα με υπόδειγμα. 

β. Παραστατικά νόμιμης κατοχής και χρήσης της εκμε¬ 
τάλλευσης που πρέπει να περιλαμβάνουν: 

• Τίτλοι ιδιοκτησίας ή μισθωτήρια που συνοδεύονται 
από αντίγραφα τοπογραφικών ή/και σκαριφήματα οδοι¬ 
πορικά όπου αυτά υπάρχουν και 

• Ακριβές αντίγραφο Αίτησης-Δήλωσης του Ολοκλη¬ 
ρωμένου Συστήματος Διαχείρισης και Ελέγχου (ΟΣΔΕ) ή 
βεβαίωση από άλλο πρόγραμμα ή μέτρο αρμοδιότητος 
Υπουργείου Γεωργίας. 

γ. Αποδεικτικό ύπαρξηςτης ιδιότηταςτου γεωργού που 
δύναταινα είναι: 

• Για τους ασφαλισμένους στον ΟΓΑ βεβαίωση του 
ανταποκριτή του ΟΓΑ και 

• Για τις λοιπές περιπτώσεις (ασφαλισμένους σε άλλα 
ταμεία πλήν ΟΓΑ) ακριβή αντίγραφα των εντύπων Ε1 και 
Ε9 των φορολογικών δηλώσεων και των εκκαθαριστικών 
της Δημοσίας Οικονομικής Υπηρεσίας (ΔΟΥ) των τριών 
τελευταίων ετών. 

δ. Σχέδιο Περιβαλλοντικής Διαχείρισης υπογεγραμμέ¬ 
νο από το γεωπόνο σύμβουλο συνοδευόμενο από από¬ 
δειξη πληρωμής του τελευταίου. 

ε. Σύμβαση με Γεωπόνο - Σύμβουλο. 

2. Ο φάκελος υποψηφιότητας θεωρείται πλήρης εφό¬ 
σον περιέχει το σύνολο των παραπάνω παραστατικών και 
όλα τα πεδία των εντύπων που αφορούν τον ενδιαφερό¬ 
μενο συμπληρωμένα με ευκρίνεια. 

3. Ο φάκελος υποψηφιότητας υποβάλλεται από τον εν¬ 
διαφερόμενο στις αρμόδιες Διευθύνσεις Αγροτικής Ανά¬ 
πτυξης της Ν.Α. το χρονικό διάστημα που ορίζεται στην 
πρόσκληση εκδήλωσης ενδιαφέροντος. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


8175 


Άρθρο 11 

Προενταξιακός έλεγχος 

Ο προενταξιακός έλεγχος διενεργείται από το Γεωπόνο 
που ορίζεται από τον προϊστάμενο της Δ/νσης Αγροτικής 
Ανάπτυξης της αρμόδιας Ν.Α. Διακρίνεται σε διοικητικό 
και επιτόπιο έλεγχο. 

Διοικητικός έλεγχος 

Για το 100% των φακέλων υποψηφιότητας ελέγχονται 
τα ακόλουθα σημεία: 

• Πληρότητα του φακέλου. 

Με τον όρο «πληρότητα» νοείται ότι στον φάκελο υπο¬ 
ψηφιότητας υπάρχουν όλα τα δικαιολογητικά που αναφέ- 
ρονται στην πρόσκληση εκδήλωσης ενδιαφέροντος και 
ότι όλα τα πεδία της αίτησης και των λοιπών εντύπων που 
αφορούν τον ενδιαφερόμενο και τα οποία είναι συμπλη¬ 
ρωμένα. Για φακέλους υποψηφιότητας που δεν εμφανί¬ 
ζουν πληρότητα, ζητείται από τους υποψηφίους εγγρά- 
φως η συμπλήρωσή τους. Εφόσον η συμπλήρωση των 
Φακέλων δεν πραγματοποιηθεί εντός 7 ημερολογιακών 
ημερών ο φάκελος απορρίπτεται. 

• Έλεγχος των κριτηρίων επιλεξιμότητας: 

Εάν δεν πληρούται έστω και ένα από τα οριζόμενα κριτή¬ 
ρια επιλεξιμότητας (Κεφάλαιο Β) ο φάκελος απορρίπτεται. 

• Διασταύρωση στοιχείων με άλλα καθεστώτα. 

Πραγματοποιείται διοικητικός έλεγχος που αφορά τη 

διασταύρωση στοιχείων των αγροτεμαχίων για τα οποία 
ζητείται ενίσχυση και των στοιχείων που ενισχύονται μέ¬ 
σω του ΟΣΔΕ ή από άλλο καθεστώς. 

• Έλεγχος του ΣΠΔ 

Ελέγχεται το εφικτόν του ΣΠΔ και εάν συμβαδίζει με 
τους στόχους του προγράμματος. 

Επιτόπιος έλεγχος 

Ο επιτόπιος έλεγχος πραγματοποιείται σε αντιπροσωπευ¬ 
τικό δείγμα κατ' ελάχιστο 5% των υποψηφίων ενώ σε περι¬ 
πτώσεις αμφιβολιών ή καταγγελίας το ποσοστό δύναται να 
αυξηθεί. Ο καθορισμός και η εξαγωγή του δείγματος γίνεται 
από τη μηχανογραφημένη βάση δεδομένων σύμφωνα με: 

• ανάλυση κινδύνου σε ποσοστό 75% του δείγματος με 
κριτήρια ελέγχου 

- το ύψος της ενίσχυσης 

- τον αριθμό των αγροτεμαχίων και η έκταση της αγρο¬ 
τικής εκμετάλλευσης και 

• τυχαία επιλογή μέχρι ποσοστού 25% του δείγματος. 

Σε περίπτωση αποκλίσεων μεταξύ των δηλωθέντων και 

διαπιστωθέντων στοιχείων σε σημαντικό αριθμό αιτήσεων 
το δείγμα αυξάνεται κατά περίπτωση. 

Σε κάθε περίπτωση κατά τον έλεγχο αποτελούν επίσης 
αντικείμενο ελέγχου όλες οι αναλήψεις υποχρεώσεων 
στα πλαίσια κάθε άλλου μέτρου που την συγκεκριμένη 
χρονική στιγμή είναι δυνατόν να ελεγχθεί. 

Μετά την ολοκλήρωση του ελέγχου συμπληρώνεται το 
σχετικό φύλλο ελέγχου για κάθε ενδιαφερόμενο σύμφω¬ 
να με υπόδειγμα που θα υιοθετηθεί με την Υπουργική 
Απόφαση του άρθρου 26. 

Άρθρο 12 
Αξιολόγηση 

Η αξιολόγηση της πρότασης πραγματοποιείται από τον 
υπάλληλο του προηγούμενου άρθρου με βάση τα στοι¬ 
χεία ελέγχου και τα κριτήρια επιλεξιμότητας και αξιολό¬ 
γησης από συγκεκριμένο υπόδειγμα που θα υιοθετηθεί 
με την Υπουργική Απόφαση του άρθρου 26. 

Μετά το πέρας της αξιολόγησης συμπληρώνεται το 
σχετικό φύλλο όπου πρέπει να έχει ολοκληρωθεί το αρ¬ 


γότερο σε εικοσιένα (21) ημερολογιακές ημέρες από την 
καταληκτική ημερομηνία υποβολής των φακέλων. 

Άρθρο 13 

Γ νωμοδοτική επιτροπή 

Με απόφαση του οικείου Νομάρχη, μετά από εισήγηση 
του προϊσταμένου της Δ/νσης Αγροτικής Ανάπτυξης των 
αρμόδιων Ν.Α., συνίσταται σε κάθε Νομό Τριμελής Γνω- 
μοδοτική Επιτροπή αποτελούμενη: 

• Από Γ εωπόνο υπάλληλο της Δ/νσης Αγροτικής Ανά¬ 
πτυξης, ως προέδρου με τον αναπληρωτή του. 

• Από Γεωπόνο ειδικό επί του εξεταζόμενου αντικειμέ¬ 
νου, υπάλληλο της Δ/νσης Αγροτικής Ανάπτυξης ως μέ¬ 
λος με τον αναπληρωτή του. 

• Από Δασολόγο με τον αναπληρωτή του, υπάλληλο 
της Νομαρχιακής Αυτοδιοίκησης ή της Τοπικής Αυτοδιοί¬ 
κησης ή του Δασαρχείου ή της Δ/νσης Δασών του Νομού 
χωρίς την ύπαρξη Δασαρχείου. Στην περίπτωση που δεν 
δύναται να πληρωθεί η θέση του μέλους από Δασολόγο 
τότε αναπληρώνεται από Τοπογράφο της Υπηρεσίας. 

Εισηγητές στην Επιτροπή ορίζονται οι υπάλληλοι που 
έχουν ορισθεί στο πρώτο εδάφιο του άρθρου 11, ενώ η 
γραμματειακή υποστήριξη παρέχεται από υπάλληλο της 
Δ/νσης Αγροτικής Ανάπτυξης. 

Στις συνεδριάσεις της Επιτροπής δύνανται να συμμετέ¬ 
χουν, χωρίς δικαίωμα ψήφου, εκπρόσωποι φορέων και μη 
κυβερνητικών οργανώσεων του Νομού. 

Έργο της Επιτροπής είναι: 

• Ο έλεγχος της τήρησης της διαδικασίας του προε- 
νταξιακού ελέγχου και αξιολόγησης αυτού. 

• Η πραγματοποίηση διοικητικών και επιτόπιων ελέγ¬ 
χων, όπου αυτό κρίνεται απαραίτητο και ιδίως για την επι¬ 
βεβαίωση του γεωργικού χαρακτήρα των εκτάσεων σύμ¬ 
φωνα με τους όρους και τις προϋποθέσεις του άρθρου 3 
και την επιβεβαίωση της μη ενίσχυσης των ιδίων παρεμ¬ 
βάσεων από άλλα καθεστώτα και σε άλλους δικαιούχους. 

• Η σύνταξη πίνακα κατάταξης των δικαιούχων σύμφω¬ 
να μετά κριτήρια επιλεξιμότητας και αξιολόγησης. 

• Η σύνταξη πρακτικού το οποίο θα υπογράφεται από 
τα μέλη της επιτροπής και θα θεωρείται από τον προϊστά¬ 
μενο της Διεύθυνσης Αγροτικής Ανάπτυξηςτης αρμόδιας 
Ν.Α. με αναλυτικούς πίνακες, που περιέχουν τους εν δυ¬ 
νάμει δικαιούχους και απορριπτόμενους. 

Η Επιτροπή συνεδριάζει στο κατάστημα της Δ/νσης Αγρο¬ 
τικής Ανάπτυξης μετά από πρόσκληση του Προέδρου της. 
Το έργο της Γνωμοδοτικής Επιτροπής πρέπει να ολοκλη¬ 
ρωθεί το αργότερο σε επτά (7) ημερολογιακές ημέρες από 
την ημερομηνία περάτωσης της αξιολόγησης και μέχρι ει- 
κοσιοκτώ (28) ημερολογιακές ημέρες από την καταληκτική 
ημερομηνία υποβολής των φακέλων υποψηφιότητας. 

Άρθρο 14 

Δημοσιοποίηση των καταστάσεων 

Οι καταστάσεις των εν δυνάμει δικαιούχων με την σαφή 
ένδειξη ότι δεν είναι οριστικοί και ότι τελούν υπό κρίση με 
βάση τις διαδικασίες του παρόντος άρθρου και του άρ¬ 
θρου 16 καθώς και οι καταστάσεις των απορριπτόμενων 
δημοσιοποιούνται με ευθύνη της Ν.Α. στην τοπική κοινω¬ 
νία (ΜΜΕ, θυροκόλληση για ένα 10ήμερο στο κατάστημα 
του δημοτικού ή κοινοτικού διαμερίσματος κλπ.). 

Άρθρο 15 
Προσφυγές 

Οι ενδιαφερόμενοι ή κάθε τρίτος που έχει έννομο συμ¬ 
φέρον δύναται, εντός επτά (7) ημερολογιακών ημερών από 

την ημερομηνία της πρώτης δημοσίευσης, να καταθέσουν 
προσφυγή κατά των ανωτέρω αποφάσεων, προβάλλοντας 
σ’ αυτή τους λόγους που τους αποδεικνύουν προσκομίζο¬ 
ντας τα απαραίτητα παραστατικά. Οι προσφυγές υποβάλ¬ 
λονται στη Ν.Α. και εξετάζονται απότιςτριμελείς επιτροπές 
που συστήνονται στο νομό από το Γενικό Γραμματέα της 
αντίστοιχης περιφέρειας. Οι εν λόγω επιτροπές γνωμοδο- 
τούν επί των ενστάσεων εντός επτά (7) ημερολογιακών 
ημερών και τις υποβάλλουν στις αντίστοιχες Ν.Α. 

Άρθρο 16 
Ένταξη - απόρριψη 

Με ευθύνη του αρμόδιου Διευθυντή Αγροτικής Ανάπτυ¬ 
ξης καταρτίζεται ο τελικός πίνακας δικαιούχων προς 
ένταξη σύμφωνα με τις αποφάσεις της γνωμοδοτικής επι¬ 
τροπής και τις αποφάσεις της επιτροπής που εξέτασε τις 
ενστάσεις, ο οποίος αποστέλλεται μαζί με τα πρακτικά 
των ως άνω επιτροπών με εισηγητικό σημείωμα στη Διεύ¬ 
θυνση Χωροταξίας και Προστασίας Περιβάλλοντος. Η Δι¬ 
εύθυνση Χωροταξίας και Προστασίας Περιβάλλοντος 
εντάσσει όλους εκείνους τους δικαιούχους που δύνανται 
λόγω προϋπολογισθείσας πίστωσης να καλυφθούν και 
έχουν καταταχθεί βάσει των κριτηρίων αξιολόγησης 
όπως ορίζεται στο άρθρο 13. Ακολούθως από την παρα¬ 
πάνω Δ/νση εκδίδεται υπουργική απόφαση ένταξης ή 
απόρριψης των δικαιούχων εντός δέκα (10) ημερολογια¬ 
κών ημερών. 

Η εν λόγω απόφαση διαβιβάζεται στις Διευθύνσεις 
Αγροτικής Ανάπτυξης της Ν.Α., οι οποίες θα προχωρή¬ 
σουν στην κοινοποίησή της στους ενδιαφερομένους. 

Άρθρο 17 
Σύμβαση 

Οι ενδιαφερόμενοι, οι οποίοι περιλαμβάνονται στην κα¬ 
τάσταση των δικαιούχων πρέπει να προσέλθουν στον φο¬ 
ρέα υλοποίησης εντός δέκα (10) ημερών από την ημερο¬ 
μηνία κοινοποίησης της απόφασης του άρθρου 16 και 
υπογράφουντην σχετική σύμβαση. Οι συμβάσεις σε κάθε 
περίπτωση υπογράφονται σε τέσσερα (4) αντίγραφα τα 
οποία και διατίθενται ως ακολούθως: 

• ένα αντίγραφο στον ενδιαφερόμενο 

• ένα αντίγραφο στον φάκελο του ενδιαφερομένου 
στην Δ/νση Αγροτικής Ανάπτυξης της αρμόδιας Ν.Α. 

• ένα αντίγραφο στη Δ/νση Χωροταξίας & Προστασίας 
Περιβάλλοντος 

• ένα αντίγραφο στην Αρχή Διαχείρισης του ΕΠΑΑ 
2000-2006 

Η μη προσέλευση του δικαιούχου για την υπογραφή της 
σύμβασης εντός του χρονικού διαστήματος που ορίζεται 
στην παράγραφο 1 του ιδίου άρθρου συνεπάγεται απέ- 
νταξή του από το πρόγραμμα (ακύρωση της εγκριτικής 
απόφασης), άρθρο 16. 

Για κάθε ενδιαφερόμενο (δικαιούχο ή απορριπτόμενο) 
τηρείται στον φορέα υλοποίησης της Ν.Α. ενιαίος Φάκε¬ 
λος του γεωργοπεριβαλλοντικού μέτρου με όλα τα παρα¬ 
στατικά που τον αφορούν. Αντίγραφα των στοιχείων των 
φακέλων χορηγούνται στις κατά περίπτωση αρμόδιες αρ¬ 
χές εφαρμογής ελέγχων κλπ εφόσον ζητηθούν. 

ΚΕΦΑΛΑΙΟ Δ' 

Ενισχύσεις - Πληρωμές 
Άρθρο 18 
Ύψος ενίσχυσης 

Το ύψος ενίσχυσης υπολογίζεται με βάση την συνολική 


επιλέξιμη έκταση όπως αναλυτικά φαίνεται στον ακόλου¬ 
θο πίνακα: 


Είδος 

Ενίσχυση 

Αμοιβή 

αρδευόμενης 

Δικαιούχου 

Γεωπόνου 

καλλιέργειας 

(ευρώ/Ηε) 

(ευρώ/Ηε) 

Αραβόσιτος 

295 

12 

Βαμβάκι 

553 

22 

Τριφύλλια 

312 

12 

Μηδική 

440 

17 


Η συνολική ενίσχυση αναγράφεται στη 2η στήλη του 
παραπάνω πίνακα και η αμοιβή του γεωπόνου συμβούλου 
περιλαμβάνεται σ’ αυτή. Η ελάχιστη αμοιβή του γεωπό¬ 
νου συμβούλου ορίζεται στα 50 ευρώ για κάθε ενταγμένη 
εκμετάλλευση και βαρύνει το μέτρο. 

Στην ενίσχυση του δικαιούχου περιλαμβάνονται τα κά¬ 
τωθι: 

• Απώλεια εισοδήματος κατά περίπτωση καλλιέργειας 
και στρατηγικής 

• Κίνητρο που είναι 20% 

• Αμοιβή συμβούλου γεωπόνου 5% η οποία αντιστοιχεί 
στη βασική ενίσχυση του παραγωγού. 

Επισημαίνεται ότι οι ετήσιες οικονομικές ενισχύσεις 
που καταβάλλονται σε κάθε δικαιούχο για το σύνολο των 
γεωργοπεριβαλλοντικών προγραμμάτων δεν μπορούν να 
υπερβούν το ποσό των 600 ευρώ/εκτάριο για τις ετήσιες 
καλλιέργειες, σύμφωνα με το παράρτημα του Καν. (ΕΚ) 
1257/99. 

Άρθρο 19 

Δικαιολογητικά πληρωμής 

Μετά την ετήσια ολοκλήρωση των δεσμεύσεώντου ο δι¬ 
καιούχος υποβάλλει στην αρμόδια Δ/νση Αγροτικής Ανά¬ 
πτυξης της Ν.Α. αίτηση πληρωμής/δήλωση εφαρμογής 
σύμφωνα με υπόδειγμα που θα υιοθετηθεί με την Υπουρ¬ 
γική Απόφαση του άρθρου 26. 

Η αίτηση πληρωμής/ δήλωση εφαρμογής συνοδεύεται 
από τα εξής δικαιολογητικά: 

• Ακριβές αντίγραφο της Δήλωσης-Αίτησης του ΟΣΔΕ. 

• Θεωρημένο αντίγραφο του Δελτίου παροχής υπηρε¬ 
σιών του γεωπόνου - συμβούλου, αποδεικτικό της κατα¬ 
βολής της αμοιβής του. Η θεώρηση του αντιγράφου γίνε¬ 
ται από την ελεγκτική αρχή με βάση το στέλεχος του πα¬ 
ραστατικού. 

• Απόδειξη καταβολής από τον γεωπόνο - σύμβουλο 
της κράτησης υπέρ ΓΕΩΤ.Ε.Ε. Η τελευταία ανέρχεται σε 
2% επί της αμοιβής (Ν. 1474/84, άρθρο 13,παρ.1) . 

Οι αιτήσεις πληρωμής / δηλώσεις εφαρμογής υποβάλ¬ 
λονται με την συμπλήρωση έτους από την υπογραφή της 
σύμβασης ή την προηγούμενη πληρωμή. Εξαίρεση μπο¬ 
ρεί να γίνει το πρώτο χρόνο πληρωμής όπου το χρονικό 
διάστημα να είναι μικρότερο. 

Άρθρο 20 

Διαδικασία πληρωμής 

Με απόφαση των Υπουργών Γεωργίας και Οικονομίας 
και Οικονομικών (αριθμ. 523/126710/13-03-2003) καθορί¬ 
ζονται η διαδικασία καθώς και οι απαιτούμενοι έλεγχοι για 
την πραγματοποίηση της πληρωμής του εν λόγω μέτρου. 

ΚΕΦΑΛΑΙΟ Ε' 

Άρθρο 21 
Έλεγχοι 

Πέρα των ελέγχων που ορίζονται στην ΚΥΑ του παρα¬ 
πάνω άρθρου 20, ειδικότερα οι επιτόπιοι έλεγχοι περι- 
γράφονται παρακάτω. 

Επιτόπιοι έλεγχοι 

Επιτροπές επιτόπιων ελέγχων 

Οι επιτόπιοι έλεγχοι διενεργούνται από επιτροπές που ορί¬ 
ζονται με απόφαση της οικείας Περιφέρειας μετά από πρό¬ 
ταση της Νομαρχιακής Αυτοδιοίκησης και αποτελούνται: 

1. Από Γεωπόνο της Δ/νσης Αγροτικής Ανάπτυξης, με 
τον αναπληρωτή του 

2. Από Τοπογράφο ή Δασολόγο των αντίστοιχων Υπη¬ 
ρεσιών, με τον αναπληρωτή του 

3. Από Οριοδείκτη, εκπρόσωπο του Δήμου, με τον ανα¬ 
πληρωτή του 

Γιατη διαδικασία αυτή συντάσσεται πρακτικό, η μορφή 
του οποίου προσδιορίζεται με Υπουργική Απόφαση. 

Οι επιτόπιοι έλεγχοι διενεργούνται καθ’όλη τη διάρκεια 
του έτους και οπωσδήποτε πριν την συγκομιδή των κύ¬ 
ριων καλλιεργειών. Όλες οι αναλήψεις υποχρεώσεων και 
δεσμεύσεις του δικαιούχου που μπορούν να ελεγχθούν 
τη στιγμή της επίσκεψης αποτελούν αντικείμενο ελέγχου. 

Διενέργεια επιτόπιων ελέγχων 

Οι επιτόπιοι έλεγχοι διενεργούνται σε ετήσια βάση σε 
ποσοστό τουλάχιστον 5% επί του συνόλου των ενταχθέ- 
ντων στο πρόγραμμα, με βάση το δείγμα που έχει επιλε- 
γεί από τη Δ/νση Αγροτικής Ανάπτυξης. 

Εάν οι επιτόπιοι έλεγχοι αποκαλύψουν σημαντικές πα¬ 
ρατυπίες στο μέτρο, ή εφόσον έχουν διαπιστωθεί κάποιες 
ιδιαιτερότητες π.χ. καταγγελίες, υπόνοιες για απάτη κλπ. 
τότε η Δ/νση Αγροτικής Ανάπτυξης - Γεωργίας είναι υπο¬ 
χρεωμένη σύμφωνα με το άρθρο 21 του Καν. 2419/ 2001 
να αυξήσει κατάλληλα τον αριθμό των επιτόπιων ελέγχων 
κατά τη διάρκεια του έτους αυτού και επιπλέον να επιση- 
μάνει το γεγονός αυτό στον Οργανισμό Πληρωμής ώστε 
να αυξηθεί κατάλληλα το ποσοστό των δικαιούχων που θα 
υπόκεινται σε επιτόπιο έλεγχο το επόμενο έτος. 

Το δείγμα, με σκοπό την εξασφάλιση της αντιπροσω- 
πευτικότητας, εξάγεται από την μηχανογραφική βάση δε¬ 
δομένων, σύμφωνα με: 

1. Ανάλυση κινδύνου σε ποσοστό 75%, και κριτήρια επι¬ 
λογής (ισοβαρή) τα ακόλουθα: 

• το ποσό της καταβαλλόμενης ενίσχυσης 

• ο αριθμός των αγροτεμαχίων και η έκταση της γεωρ¬ 
γικής εκμετάλλευσης 

• οι διαπιστώσεις των ελέγχων που διενεργήθηκαν τα 
προηγούμενα έτη 

• οι μεταβολές σε σχέση με το προηγούμενο έτος 

Η βαρύτητα των κριτηρίων δύναται να αλλάξει με από¬ 
φαση του Υπουργού Γ εωργίας. 

2. Τυχαία επιλογή μέχρι ποσοστού 25% επί του συνολι¬ 
κού ποσοστού του δείγματος. 

Για την πραγματοποίηση του ελέγχου η επιτροπή με 
οποιονδήποτε τρόπο ενημερώνει τον κάτοχο της εκμε¬ 
τάλλευσης κατά 48 ώρες το μέγιστο πριν την πραγματο¬ 
ποίηση του ελέγχου, ώστε κατά την διεξαγωγή του να πα- 
ρίσταται ο ίδιος ή νόμιμος εκπρόσωπός του. 

Κατά τον έλεγχο ελέγχονται ιδίως τα ακόλουθα: 

• Η ακριβής έκταση των δηλωθεισών εκτάσεων, με στό¬ 
χο τον έλεγχο του αληθούς της δήλωσης του δικαιούχου 
και τη διαπίστωση της ακριβούς τήρησης των προϋποθέ¬ 
σεων ένταξής του στο πρόγραμμα σύμφωνα με το άρθρο 
3τηςπαρούσης. 

• Η πραγματικά χρησιμοποιούμενη έκταση είναι η κα¬ 
θοριζόμενη μετά τις σχετικές αφαιρέσεις που προβλέπο- 
νται απότο ΟΣΔΕ. Ο ελεγκτής υποχρεούται να αναγράφει 
στο πρακτικό ελέγχου την χρησιμοποιηθείσα μέθοδο μέ¬ 
τρησης της έκτασης. 


• Η τήρηση των ΚΟΓΠ για το σύνολο της εκμετάλλευ¬ 
σης και ειδικότερα στα ακόλουθα σημεία. 

- Λίπανση και άρδευση 

- Διαχείριση φυτικών υπολειμμάτων (καλαμιά) 

• Η τήρηση των δεσμεύσεων του παραγωγού, όπως κα¬ 
θορίζονται από την Σύμβαση, καιτο ΣΠΔπου έχει εγκριθεί. 

Η επιτροπή συντάσσει πρακτικό ελέγχου, η μορφή του 
οποίου θα προσδιοριστεί με Υπουργική Απόφαση, για 
τους επιτόπιους ελέγχους. Το πρακτικό ελέγχου υπογρά¬ 
φεται από τους ελεγκτές, με βάση τα καθοριζόμενα από 
το Ο.Σ.Δ.Ε και από τον δικαιούχο και έχει το δικαίωμα να 
γράψει παρατηρήσεις. 

II. Εργαστηριακοί έλεγχοι 

Οι εργαστηριακοί έλεγχοι πραγματοποιούνται κατά πε¬ 
ρίπτωση, όπου αυτό κρίνεται απαραίτητο για την διασφά¬ 
λιση της κανονικότητας των παρεμβάσεων. 

Άρθρο 22 
Κυρώσεις 

1. Στους δικαιούχους που δηλώνουν ανακριβή στοιχεία 
που αφορούν προσωπικά δεδομένα (οικογενειακή κατά¬ 
σταση, οικονομική κατάσταση κ.λ.πή,πέρατωνκυρώσεων 
που προβλέπονται από τον Ν. 1599/86 επιβάλλονται και οι 
εξής κυρώσεις: 

• Αποκλείονται από το συγκεκριμένο μέτρο και από το 
σύνολο των μέτρων του άξονα 3 για δύο έτη και 

• Τυχόν καταβληθέντα ποσά αναζητούνται ως αχρεω- 
στήτως καταβληθέντα. 

2. Δικαιούχοι που δηλώνουν ανακριβή στοιχεία σε ότι 
αφορά την επιλέξιμη έκταση υφίστανται τις ακόλουθες 
κατά περίπτωση κυρώσεις: 

• Εφόσον η διαφορά μεταξύ πιστοποιηθείσας και δη- 
λωθείσας έκτασης είναι μικρότερη του 20%, η ενίσχυση 
καταβάλλεται στην τελική έκταση (πιστοποιηθείσα) και 
μετά την επιβολή των κυρώσεων του ΟΣΔΕ. 

• Εφόσον η ανωτέρω διαφορά είναι μεταξύ του 21 % και 
50% δεν χορηγείται καμία ενίσχυση για το συγκεκριμένο 
έτος. 

• Εφόσον η ανωτέρω διαφορά υπερβαίνει το 51% δεν 
χορηγείται καμία ενίσχυση για το συγκεκριμένο και επό¬ 
μενο έτος, ενώ επιστρέφονται ως αχρεωστήτως κατα¬ 
βληθέντα το ποσά που έχουν χορηγηθεί τα προηγούμενα 
έτη και τα οποία αντιστοιχούν στην υπέρβαση αυτή. 

3. Δικαιούχοι οι οποίοι δεν τηρούν το Σχέδιο Περιβαλ¬ 
λοντικής Διαχείρισης, υφίστανται τις ακόλουθες κατά πε¬ 
ρίπτωση κυρώσεις: 

• Εφόσον δεν δημιουργήσουν -τηρήσουν ακαλλιέργητο 
περιθώριο 3% (με αποδεκτές παρεκκλίσεις 10%), η ενίσχυ¬ 
ση για το συγκεκριμένο έτος μειώνεται κατά 20%. Επανά¬ 
ληψη της παράβασης προσαυξάνει το ποσοστό μείωσης 
της ενίσχυσης κατά 20% κατ’ έτος. 

• Εφόσον η έκταση που τίθεται σε αγρανάπαυση είναι 
μικρότερη της αναληφθείσας, η ενίσχυση στο συγκεκρι¬ 
μένο έτος μειώνεται ή εφόσον έχει καταβληθεί επιστρέ- 
φεται ως αχρεωστήτως καταβληθείσα ως ακολούθως: 

Ποσοστό Ποσοστό μείωσης της ενίσχυσης 

απόκλισης 

Από 0-10% Την πρώτη φορά 0%, την επόμενη φορά 
και κάθε φορά 20% 

11-50% 20%-100% 

51-100% · Καμία ενίσχυση το συγκεκριμένο έτος, 

επιπλέον 

• Μείωση 25% του συνόλου των ενισχύ¬ 
σεων των προηγούμενων ετών (αχρεω¬ 
στήτως καταβληθέντα) 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


• Εφόσον δεν τηρούνται οι ΚΟΓΠ σε ότι αφορά την λί¬ 
πανση και άρδευση μειώνεται η ενίσχυση κατά 25% το συ¬ 
γκεκριμένο έτος, ενώ σε περίπτωση επανάληψης το πο¬ 
σοστό της μείωσης προσαυξάνεται κατά 25% κάθε έτος 
παράβασης. 

• Εφόσον δεν τηρούνται οι λοιποί ΚΟΓΠ, επιβάλλονται 
οι κυρώσεις που προβλέπονται στους ΚΟΓΠ. 

• Εφόσον δεν τηρείται ο προβλεπόμενος γεωργοπερι- 
βαλλοντικός φάκελος, το αναλογούν πριμ μειώνεται κατά 
20%, ενώ σε περίπτωση συνέχισης της παράβασης η μεί¬ 
ωση προσαυξάνεται κατά 20% κατ’ έτος. Στην περίπτωση 
που τηρείται μεν ο φάκελος, αλλά είναι ελλιπής δεν επι¬ 
βάλλεται την πρώτη φορά καμία ποινή, σε περίπτωση επα¬ 
νάληψης επιβάλλονται οι κυρώσεις του πρώτου εδαφίου. 

4. Δικαιούχοι, των οποίων η συσσώρευση των κυρώσε¬ 
ων οδηγεί σε μηδενική ενίσχυση για ένα συγκεκριμένο 
έτος, αποκλείονται και το επόμενο έτος. 

5. Δικαιούχοι, που διακόπτουν το πρόγραμμα πριν από 
την λήξη των συμβατικών τους υποχρεώσεων χωρίς να 
συντρέχουν λόγοι ανώτερης βίας ή και χωρίς να διασφα¬ 
λίζουν την ανάληψη των δεσμεύσεων από διάδοχο, επι¬ 
στρέφουν ως αχρεωστήτως καταβληθέντα τα ακόλουθα 
κατά περίπτωση ποσά: 

• Εφόσον η διακοπή έγινε το πρώτο έτος δεν χορηγεί¬ 
ται καμία ενίσχυση ή εφόσον έχει χορηγηθεί αυτή επι- 
στρέφεται ως αχρεωστήτως καταβληθείσα. 

• Εφόσον η διακοπή έγινε εντός του 2ου ή 3ου έτους 
δεν χορηγείται καμία ενίσχυση για το έτος της διακοπής 
ή εφόσον έχει χορηγηθεί το ποσό επιστρέφεται ως αχρε¬ 
ωστήτως καταβληθέν και επιβάλλεται επί πλέον ποινή που 
ισούται με το 50% της ενίσχυσης που χορηγήθηκε το 
προηγούμενο έτος. 

• Εφόσον η διακοπή έγινε εντός του 4ου ή 5ου έτους 
δεν χορηγείται καμία ενίσχυση για το έτος της διακοπής 
ή εφόσον έχει χορηγηθεί αυτό επιστρέφεται ως αχρεω¬ 
στήτως καταβληθέν και επιβάλλεται επί πλέον ποινή επι¬ 
στροφής που ισούται με το 25% της ενίσχυσης που χορη¬ 
γήθηκε το προηγούμενο έτος. 

6. Σε Δικαιούχους που δεν διευκολύνουν και δεν συνερ¬ 
γάζονται με Εθνικά και Κοινοτικά ελεγκτικά όργανα για 
την πραγματοποίηση των ελέγχων, το ύψος ενίσχυσης 
μειώνεται κατά 20% στο συγκεκριμένο έτος και εφόσον 
επαναληφθεί η παράβαση, οι δικαιούχοι επιστρέφουν ως 
αχρεωστήτως καταβληθέντα το ποσά που έχουν κατα¬ 
βληθεί τα προηγούμενα έτη και αποβάλλονται από το 
πρόγραμμα. 

Οι Δικαιούχοι απαλλάσσονται των κυρώσεων (εκτός 
των περιπτώσεων ψευδούς δήλωσης), στις περιπτώσεις 
που συντρέχουν λόγοι ανώτερης βίας. 

7. Προσφυγές 

Η αρμόδια Ν.Α. εκδίδει για κάθε δήμο μετά την ολοκλή¬ 
ρωση των επιτόπιων ελέγχων στο Δήμο ονομαστική κατά¬ 
σταση δικαιούχων, για τους οποίους διαπιστώθηκε παρα¬ 
τυπία, η οποία οδηγεί στην διόρθωση ή την απόρριψη των 
συμβάσεωντους. 

Οι καταστάσεις αυτές αναρτώνται κατά τα γνωστά 
στους συνήθεις τόπους ανακοινώσεων των Δήμων επί δε¬ 
καήμερο. 

Οι προσφυγές υποβάλλονται από τους δικαιούχους εγ- 
γράφως απευθείας στηνΝ.Α. εντός 10 ημερών από την 1η 
μέρα ανάρτησης της προαναφερθείσας κατάστασης. 

Οι προσφυγές εξετάζονται από την επιτροπή του άρ¬ 
θρου 15 και το πόρισμά της είναι οριστικό και υποχρεωτι¬ 
κό για τις αρμόδιες Δ/νσεις Αγροτικής Ανάπτυ ξης των Ν.Α. 


ΚΕΦΑΛΑΙΟ ΣΤ 

Δημοσιονομικές, Μεταβατικές και Τελικές Διατάξεις 

Άρθρο 23 

Χρηματοδότηση του μέτρου 

1. Οι χορηγούμενες ενισχύσεις στα πλαίσια του παρόντος 
μέτρου αποτελούνΔημόσιαΔαπάνη που συγχρηματοδοτεί- 
ται από το ΕΓΤΠΕ-Τμήμα Εγγυήσεων και Εθνικούς Πόρους. 

2. Γιατην εφαρμογή του μέτρου την περίοδο 2002 -2006 
εγκρίνεται συνολική Δημόσια Δαπάνη ύψους 12 εκατομ¬ 
μύρια ?, η οποία θα βαρύνει τον τακτικό προϋπολογισμό 
του Υπουργείου Γεωργίας Κ.Α. 5323, εγγραφομένης κατ’ 
έτος και της ανάλογης πίστωσης σ’ αυτόν. 

3. Η δυνατότητα ανάληψης νομικών δεσμεύσεων έναντι 
των τελικών αποδεκτών (ωφελούμενοι) ολοκληρώνεται 
την 31.12.2006. 

Άρθρο 24 

Εφαρμογή -Διαχείριση 

1. Η υλοποίηση του συγκεκριμένου γεωργοπεριβαλλο- 
ντικού μέτρου του ΕΠΑΑ 2000-2006 πραγματοποιείται 
από τη Δ/νση Χωροταξίας και Προστασίας Περιβάλλο¬ 
ντος (ΧΠΠ) συνεπικουρούμενη από τις συναρμόδιες Υπη¬ 
ρεσίες του Υ.Γεωργίας, και τις Δ/νσεις Αγροτικής Ανά¬ 
πτυξης της Νομαρχιακής Αυτοδιοίκησης (Ν.Α.) στις οποί¬ 
ες εντάσσονται οι περιοχές παρέμβασης δηλαδή Νομοί 
Καβάλας, Ξάνθης και Ροδόπης. Ο Οργανισμός Πληρω¬ 
μών και Ελέγχου Κοινοτικών Ενισχύσεων Προσανατολι¬ 
σμού και Εγγυήσεων (ΟΠΕΚΕΠΕ) διενεργεί όλους εκεί¬ 
νους τους ελέγχους και τις διαδικασίες πληρωμής. Ο 
προγραμματισμός, η παρακολούθηση και η αξιολόγηση 
του συγκεκριμένου μέτρου διενεργείται από τη Διαχειρι¬ 
στική Αρχή του ΕΠΑΑ 2000-2006. 

2. Η Γνωμοδοτική Επιτροπή του Άρθρου 12εξομοιούται 
με τις αντίστοιχες Γνωμοδοτικές Επιτροπές του Ν. 
2601/98, όπως ισχύει. Ειδικότερα στον Πρόεδρο, στα μέ¬ 
λη τους Γραμματείς και Εισηγητές καταβάλλεται αμοιβή 
με την διαδικασία που ορίζεται στο άρθρο 25. 

Άρθρο 25 

Δαπάνες εφαρμογής 

1. Για την έγκαιρη και αποτελεσματική εφαρμογή του 
μέτρου εγκρίνεται επιπλέον πίστωση ύψους 150.000 ? για 
δαπάνες οδοιπορικών και εκτός έδρας αποζημιώσεων 
των υπαλλήλων που θα συμμετάσχουν στην υλοποίηση 
του μέτρου καθώς και για αποζημίωση των γνωμοδοτικών 
επιτροπών και των επιτροπών ελέγχου από τον τακτικό 
προϋπολογισμό. 

2. Ο τρόπος πληρωμής και δικαιολόγησης ορίζεται με 
όμοια προς την παρούσα κοινή απόφαση των Υπουργών 
Οικονομικών και Γεωργίας. 

Άρθρο 26 
Τελικές Διατάξεις 

Επιπροσθέτως με απόφαση του Υπουργού Γεωργίας 
δύνανται να τροποποιούνται και να συμπληρώνονται ο 
φάκελος υποψηφιότητας, τα χρονικά διαστήματα των 
διαδικασιών δημοσιοποίησης, ένταξης, ελέγχων και πλη¬ 
ρωμής καθώς και να καθορίζονται τα υποδείγματα σύ¬ 
νταξης εγγράφων όπως Σ.Π.Δ., Φύλλο Ελέγχου, κ.ά. που 
ορίζονται στις διατάξεις της παρούσας απόφασης. Επί¬ 
σης και οι λεπτομέρειες εφαρμογής της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Μάίου 2003 

οι ΥΠΟΥΡΓΟΙ 

